Hypotaenidia

***Hypotaenidia*** estas genro de birdoj de la familio Raledoj. La genro estas konsiderata aparta fare de IOC kaj IUCN, dum la *The Clements Checklist of Birds of the World* / eBird konsideras tiujn speciojn kiel parto de *Gallirallus*. Ekde la mezo de la 19-a jarcento, kiam tiuj surteremaj birdoj estis agnoskitaj kiel formanta genron diferencan el la pli evidente akvemaj specioj de la genro *Rallus*, la valideco de *Hypotaenidia* estis disputita.

Nur en la 2010-aj jaroj tiu demando estis solvita je ioma grado de kontentigo. Kvankam tiu ĉi genro ja apartenas al la grupo *Gallirallus* en la tribo *Rallini* de la subfamilio *Rallinae* (Ralenoj), ĝi staras aparte el la nombraj pli bazaj stirpoj, kaj konstituas bone distingan kladon de malgrandecaj ĝis mezgrandaj specioj distribuitaj el Sahul ĝis Pacifiko – tra teritorio de almenaŭ 9 000 aŭ 8 000 km. Kiel iliaj pli grandaj kaj pli praaj parencoj, ili prete evoluis en neflugaj insulaj endemioj en foresto de surteraj predantoj; tamen, iliaj malgrandaj korpoj faras ili pli facile flugkapablaj, kaj pli pretaj foriri per fortaj flugoj. Tiukadre ili estas (kun la specioj de la genro *Zapornia*) supozeble la kerno de la prahistoria diverseco de neflugaj raloj de la oceanaj insuloj de Pacifiko.

La genra nomo, *Hypotaenidia*, devenas al la antikva greka *hipo* kun la signifo "sub" kaj *tainia* kun la signifo "strio" aŭ "bendo." Tio referencas al la bendoplumoj vidataj en iliaj subaj partoj kaj flugiloj, tipe ĉe ralspecioj.

## Specioj
La genro *Hypotaenidia*, kiel formiĝis post la disigo de *Gallirallus*, enhavas la jenajn speciojn:
### Vivantaj
" povus esti melanisma Filipina ralo.]]
La "Ŝarpea ralo" (tradicie *Gallirallus sharpei*) estas la nomo havigita al unika kaj enigma specimeno, Naturalis RMNH 87485. Probable kolektita ĉirkaŭ 1860, la specimeno ŝajnas alveninta al la muzeo sen akompana informo. Oni sugestis, ke ĝi estas aberacia individuo de *H. philippensis* al kiu ĝi certe multe similas laŭ grando, formo kaj kelkaj plumardetaloj; nepublikigitaj informoj pri DNA indikas ankaŭ ke ĝi apartenas al tiu specio. Sekve, ĝi apartenus al *Hypotaenidia* se *Gallirallus* disiĝas.

### Formortintaj specioj
Kelkaj ralospecioj kiuj iĝis formortintaj en preskaŭ ĵusaj tempoj kaj kiuj estis tradicie metitaj en *Gallirallus* estas plej bone atribuitaj al *Hypotaenidia*:

 eble apartenis al *Hypotaenidia*.]]
La Ĉathama ralo (*Cabalus modestus*) estas alia specio kiu estis kutime inkludita en *Gallirallus* en la loza kadro de la genro, kaj ofte konsiderita proksima parenco de *H. dieffenbachii* kun kiu ĝi kunhavis sian insulhejmon. Tamen, tiuj du specioj estas multe malpli proksime rilataj ol supozeble, kondukante al reestablo de la genro *Cabalus* kiam *Gallirallus* estis disigita. Eĉ tiel, la Ĉatham-ralo estas tre proksime rilatita al la *Hypotaenidia* klado, kaj analizoj estas malhelpitaj per la manko de datenoj de la formortinta kaj malmulte konata specio. Kelkaj datumaroj solvas la Ĉatham-ralon kiel membro de *Hypotaenidia*, kaj ĝi eble estos movita ĉi tien.

Ankaŭ, multaj Pacifikaj raloj formortis antaŭ ol ili povus esti studitaj vivantaj fare de sciencistoj, kaj eĉ ne estas atestitaj per haŭtspecimenoj, sed nur de fragmentaj indicoj kiel ekzemple subfosiliaj ostoj aŭ mallongaj raportoj en vojaĝraportoj. Ili estis tradicie metitaj en *Gallirallus*, sed plimulto se ne ĉiuj ŝajnus aparteni aliloke, kaj almenaŭ koncerne polineziajn speciojn preskaŭ certe en *Hypotaenidia*.

## Referencoj
Kategorio:Raledoj